text: प्रदेश के कृषि मंत्री सूर्य प्रताप शाही पहले ही संकेत दे चुके हैं कि बीजेपी सरकार किसानों के साथ किया अपना वादा निभाने जा रही है। कर्जमाफी के प्रस्ताव की तैयारी की जा चुकी है। कैबिनेट की बैठक में इसके पास होने की उम्मीद है। उत्तर प्रदेश सरकार की पहली कैबिनेट बैठक में माना जा रहा है कि किसानों की कर्जमाफी समेत कई अहम प्रस्ताव पास किए जाएंगे। लोकभवन में शाम पांच बजे होने वाली इस कैबिनेट में पूर्ववर्ती अखिलेश यादव सरकार के कई फैसलों को योगी सरकार पलट भी सकती है।